《百香诗 其七十 斗草》
元代·郭居敬

采采奇芳映绣裳，三三五五蹈青阳。全筹赢得金钗去，一路春风语笑香。

作者简介：字仪祖，元尤溪县广平村（今大田县广平镇）人。博学好吟咏，不尚富丽，与仲凡、仲实俱以诗名。性至孝，事亲左右承顺，备得其欢心，居丧哀毁尽礼。尝集虞舜以下二十四人孝行，序而赓之以诗，用训童蒙。时虞集、欧阳玄荐之，固辞不起。著有《全相二十四孝诗选》、《百香诗集》。